**КОНКУРС ЗА СТИПЕНДИЈУ ЗА СТУДИЈСКИ БОРАВАК НА УНИВЕРЗИТЕТУ: Middlesex University London (УК)**

**У оквиру Еразмус+ програма студенти Универзитета у Крагујевцу могу се пријавити за студијски и истраживачки боравак - рок за пријаву: 23. јул 2015.**

Драги студенти, уколико размишљате о мобилности и желели бисте да један део својих студија проведете у иностранству, сада је права прилика за то. [Middlesex University London](http://www.mdx.ac.uk/) позива студенте Универзитета у Крагујевцу на размену, и то:

1. Мобилност у трајању од два семестра, односно 10 месеци (за студенте основних и/или интегрисаних академских студија) у академској 2015/16. години;
2. Мобилност у трајању од 3 месеца (за студенте докторских академских студија) у академској 2015/16. години.

**Потребна документа за пријаву:**

* Мотивационо писмо (1 до 2 стране)\*
* CV (обавезно навести контакт адресу и телефон)
* Листа положених испита
* Копије диплома (за студенте који се пријављују за размену на нивоу докторских студија)
* Потврда/сертификат о познавању енглеског језика\*\*
* Предлог плана студија током мобилности (можете преузети [овде](http://kg.ac.rs/Docs/Predlog%20plana%20studija.doc)) за студенте основних или интегрисаних академских студија, или
* Предлог плана истраживања током мобилности (можете преузети [овде](http://kg.ac.rs/Docs/Predlog%20plana%20istrazivanja.doc)) за студенте докторских студија.

**Приказ студијских програма, као и предмета који су доступни на Универзитету Middlesex University London можете видети** [**овде**](http://www.mdx.ac.uk/courses)**.**

**Приказ истраживачких области и докторских студија које су доступне на Универзитету Middlesex University London можете видети** [**овде**](http://www.mdx.ac.uk/our-research/research-areas) **и** [**овде**](http://www.mdx.ac.uk/our-research/)**.**

\* Мотивационо писмо: Важно је да у свом мотивационом писму обухватите следеће ставке: ваше академско постигнуће и успех, ваша мотивација и значај ове студијске размене за вас у погледу вашег даљег образовање и/или каријере.

\*\* Middlesex University London захтева да кандидати за размену поседују одговарајуће сертификате и ниво знања енглеског језика. Комплетну листу сертификата који су признати од стране Middlesex Универзитета можете видети [овде](http://www.mdx.ac.uk/__data/assets/pdf_file/0011/198425/English-Language-Requirements-201510-entry-v2.pdf).

**За овај програм размене могу се пријавити заинтересовани студенти основних и/или интегрисаних академских студија (студенти завршне године студија се не могу пријавити), као и студенти докторских студија на факултетима Универзитета у Крагујевцу.**

Сва документа можете послати на erasmus@kg.ac.rs или их донети лично у Центар за развој каријере и саветовање студената Универзитета у Крагујевцу (Јована Цвијића бб, зграда Ректората -између Правног и Економског факултета, 2. спрат), радним данима од 08:00 - 16:00 часова.

**РОК ЗА ПРИЈАВУ: 23. ЈУЛ 2015. ГОДИНЕ**

**Информације о стипендији и студијском боравку:**

* Месечна стипендија у износу од 850 евра (за покривање трошкова живота)
* Рефундација путних трошкова (до износа од 530 евра)
* Припремни програм ([International Student Orientation programme](http://www.mdx.ac.uk/life-at-middlesex/international-students/plan-your-stay/international-orientation))

Више о смештају на Middlesex Универзитету у Лондону погледајте [овде](http://www.mdx.ac.uk/life-at-middlesex/accommodation).

**Напомене:**

1. Пријава и пратећа документа достављају се на енглеском (није потребан званичан превод судског тумача);
2. Уколико вам је потребна помоћ у припреми докумената, савете можете потражити на сајту ЦзРк-а у нашој секцији [Мобилност](http://www.razvojkarijere.kg.ac.rs/article/mobilnost.html), као и у [Приручнику за мобилност студената](http://www.razvojkarijere.kg.ac.rs/pub/download/MOBILNOST_web.pdf). Наравно, увек сте добродошли у Центар, ако имате питање, недоумицу или вам је потребан савет :)

Центар за развој каријере и саветовање студената
Универзитета у Крагујевцу
Јована Цвијића бб
34 000 Крагујевац
Зграда Ректората, 2. спрат
Контакт телефон: 034 300 425
Радно време: ПОН-ПЕТ од 08:00 до 16:00